**Süti Adatkezelési Tájékoztató**

A **Gárdos Mosonyi Tomori Ügyvédi Iroda** (a továbbiakban: **Ügyvédi Iroda**) mint adatkezelő a <https://gmtlegal.hu/> (a továbbiakban: **Honlap**) működtetésével összefüggésben a látogatók személyes adatait *a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az Európai Parlament és a Tanács (EU) 2016/679 Rendelet (2016. április 27.) (a továbbiakban:* ***Általános Adatvédelmi Rendelet****)* illetve *az információs önrendelkezési jogról és az információszabadságról szóló 2011. évi CXII. törvény (a továbbiakban:* ***Infotv.****)* rendelkezéseinek megfelelően kezeli.

1. Az Ügyvédi Iroda adatkezeléssel kapcsolatos adatai

Adatkezelő neve: Gárdos Mosonyi Tomori Ügyvédi Iroda

Székhely: 1056 Budapest, Váci utca 81.

Adószám: 18097584-2-41

Telefonszám: +36 1 3277560

Fax: +36 1 3277561

E-mail cím: postmaster@gmtlegal.hu

Honlap: <https://gmtlegal.hu/>

1. Amikor a látogató meglátogatja Honlapunkat, kisméretű szöveges fájlok, úgynevezett „sütik” (idegen kifejezéssel: „cookie”, a továbbiakban: „**süti**”) kerülhetnek a számítógépére. A sütik többféle funkcióval rendelkeznek, többek között információt gyűjtenek, megjegyzik a látogatói beállításokat, lehetőséget adhatnak a honlap tulajdonosának a látogatói szokások megismerésére a látogatói élmény növelésére. A látogató bármikor kezelheti saját süti beállításait böngészője beállításaiban.
2. Az alábbi linkeken keresztül a látogató megismerheti, hogy a leggyakrabban használt böngészők esetében (Mozilla Firefox, Google Chrome, Internet Explorer, Safari) hogyan találja meg a sütik kezelésére vonatkozó menüpontot, funkciót:

Google Chrome: <https://support.google.com/accounts/answer/61416?hl=hu>

Firefox: <https://support.mozilla.org/hu/kb/S%C3%BCtik%20kezel%C3%A9se>

Internet Explorer 11: <http://windows.microsoft.com/hu-hu/internet-explorer/delete-manage-cookies#ie=ie-11>

Safari: <http://support.apple.com/kb/index?page=search&q=cookies%20safari>

1. A böngésző programok többsége alapértelmezés mellett elfogadja a sütiket, de a látogató saját böngészőjében olyan beállítást is választhat, amely elutasítja a sütik fogadását, illetve jelzi azok érkezését. Az alábbi honlapokon keresztül pedig a látogató további információkat szerezhet a sütik szerepéről: <http://www.allaboutcookies.org/> ; <http://www.youronlinechoices.com/hu/>
2. Honlapunkon az alábbiakban megnevezett sütiket használjuk oldalaink fejlesztésére, a látogatói élmény növelésére, az oldalaink kezelésének megkönnyítése és a látogatói szokásokról való információszerzés érdekében:

# A szolgáltatás nyújtásához nélkülözhetetlen munkamenet sütik

1. Az alábbi sütik azért szükségesek, hogy a látogatók böngészhessék oldalainkat és az oldalon nyújtott szolgáltatásokat igénybe tudják venni. Ha a látogató bezárja a böngészőt, ezek a sütik automatikusan törlődnek a számítógépéről. Ezen sütik alkalmazása nélkül nem tudjuk garantálni a látogatónak Honlapunk teljeskörű használatát.
2. A szolgáltatás nyújtásához nélkülözhetetlen - *személyes adatok kezelésével nem járó* - munkamenet sütik az alábbiak:

|  |  |  |  |
| --- | --- | --- | --- |
| **Süti neve** | **Domain** | **Leírása** | **Élettartama** |
| gfmt | gmtlegal.hu | Munkamenet süti, amely arra szolgál, hogy a Honlap meg tudja különböztetni, hogy melyik böngészőhöz melyik munkamenet tartozik. Felel azért, hogy ha a látogató a Honlap nyelvét kiválasztotta, a választásának megfelelő nyelvű oldal kerüljön számára megjelenítésre.  A süti a session id-t tárolja. A session id arra szolgál, hogy a szerveren be tudja azonosítani az adott böngészőhöz az aktív munkamenetet, amiben a kiválasztott nyelv tárolásra került. | A böngésző bezárásával törlésre kerül. |
| cookie\_policy | gmtlegal.hu | A süti azt a döntést tárolja szám formájában, hogy a felhasználó elfogadta-e a süti kezelésről szóló felugró ablakot. | 1 év |

# Analitikai sütik

1. Honlapunkon **Google Analytics** sütiket alkalmazunk, amely sütik célja, hogy tájékozódni tudjunk arról, hogy mikor, hányan és hogyan látogatják a Honlapunkat.
2. A Google Analytics Sütik az alábbi sütiket foglalják magukban:

|  |  |  |  |
| --- | --- | --- | --- |
| **Süti neve** | **Domain** | **Leírása** | **Élettartama** |
| \_\_utma | gmtlegal.hu | A Honlap látogatóit és a munkameneteket különbözteti meg. | 2 év |
| \_\_utmb | gmtlegal.hu | Az új látogatók felismerésére szolgál | 30 perc |
| \_\_utmc | gmtlegal.hu | Az \_\_utmb sütivel együttműködve az új látogatók felismerésére szolgál. | A munkamenet befejezésével törlésre kerül. |
| \_\_utmt | gmtlegal.hu | A nagy forgalmú oldalak adatgyűjtését korlátozza. | 10 perc |
| \_\_utmz | gmtlegal.hu | Segítségével megállapítható, hogy a látogató hogyan találta meg a Honlapot, illetve honnan jutott a Honlapra. | 6 hónap |

1. E sütik által a látogatóról, illetve a látogató eszközéről a következő adatokat rögzítjük és kezeljük statisztika készítése céljából:
2. **a látogató által használt IP-cím,**
3. **a böngésző típusa,**
4. **a böngészésre használt eszköz operációs rendszerének jellemzői (például típus, beállított nyelv),**
5. **a látogatás pontos időpontja,**
6. **az előzőleg látogatott oldal címe,**
7. **a meglátogatott oldal, aloldal, használt funkció vagy szolgáltatás**
8. **az oldalon töltött idő.**
9. Az analitikai sütik használatához **a látogató hozzájárulása** szükséges. Az adatkezelés ebben az esetben a látogató hozzájárulásán alapul. A látogató hozzájárulása hiányában tehát ezeket a sütiket nem használjuk. **A látogató a hozzájárulását bármikor visszavonhatja.**
10. A látogatók letilthatják az összes sütit, illetve külön-külön is törölhetik az egyes sütiket, ennek módjáról további tájékoztatást az alábbi linken érnek el: <https://policies.google.com/technologies/cookies>, <https://tools.google.com/dlpage/gaoptout?hl>.
11. A Google Adatvédelmi Szabályzat az alábbi linken érhető el: <https://policies.google.com/privacy?hl=hu>

# A Honlap biztonságával kapcsolatos adatkezelés

1. A Honlapunkat érintő súlyos hibák vagy támadások (pl. Honlap feltörése) esetében, a Honlap működését biztosító szerver naplózás útján tárolja a Honlap látogatóinak IP-címét a súlyos hiba vagy támadás felmerülésétől számított 2 hónap időtartamig. A szerverbiztonság érdekében ezen adatokat (az IP-címeket) jogos érdekből kezeljük. Jogos érdekünk a Honlapot érintő súlyos hibák vagy a Honlapot érő esetleges támadási kísérletek vagy támadások naplózása.

# Az adatok címzettjei, illetve a címzettek kategóriái

1. Az Ügyvédi Iroda a Honlap működtetéséhez kapcsolódóan az **ID-PENTACOM Kft.** (székhely: H-1063 Budapest Anker köz 2-4.; adószám: 12631667-2-42) adatfeldolgozót veszi igénybe, amely adatfeldolgozó végzi a Honlap informatikai működtetését.
2. Az Ügyvédi Iroda a Honlap működtetésével kapcsolatban, a látogatottsági (Google Analytics) statisztikák készítése céljából a **Google LLC** (székhely: 1600 Amphitheatre Parkway, Mountain View, CA 94043, Amerikai Egyesült Államok.) adatfeldolgozót veszi igénybe.
3. Az adatfeldolgozók az Ügyvédi Irodával kötött szerződés alapján, kizárólag az Ügyvédi Iroda utasításai szerint és kizárólag a fent megjelölt céllal összefüggésben kezelhetik az Ügyvédi Iroda által átadott személyes adatokat.
4. Az adatfeldolgozók, az Ügyvédi Iroda rendelkezése szerint legkésőbb az adatkezelésre vonatkozó szerződés megszűnését követő, a kezelt adatok átadásának, illetve adatmegsemmisítésnek az időpontjáig, vagy azon időtartamon belül jogosultak kezelni, ameddig az Ügyvédi Iroda jogosult vagy köteles az adatok kezelésére.
5. Az Ügyvédi Iroda kizárólag olyan adatfeldolgozókat vesz igénybe, akik vagy amelyek megfelelő garanciákat nyújtanak az adatkezelés Általános Adatvédelmi Rendelet követelményeinek való megfelelését és az érintett személyes adatainak védelmét biztosító, megfelelő technikai és szervezési intézkedések végrehajtására.
6. Az Ügyvédi Iroda által igénybe vett adatfeldolgozók körének változásáról az Ügyvédi Iroda a Tájékoztató módosításának útján, az Ügyvédi Iroda Honlapján történő közzététellel értesíti az érintetteket.

# Adattovábbítás

1. A Google Analytics szolgáltatás igénybevételével, az analitikai sütik által kezelt személyes adatok továbbításra kerülnek a Google LLC adatfeldolgozó részére, az Amerikai Egyesült Államokba, tekintettel arra, hogy a Google LLC adatfeldolgozó az adatvédelmi jogszabályokban előírt megfelelő garanciákat nyújtott (a Google LLC tagja az EU-USA Adatvédelmi Pajzs rendszerének).

# Az érintetti jogok gyakorlása

1. Azon kívül, hogy a látógató a hozzájárulását visszavonhatja, az Általános Adatvédelmi Rendelet 15-22. cikkei szerint kérelmezheti az Ügyvédi Irodától, mint adatkezelőtől az általa kezelt személyes adataihoz való hozzáférést, azok törlését, és tiltakozhat a személyes adatok kezelése ellen.
2. A látogató az adatkezeléssel kapcsolatos lentebb részletezett jogait a Gárdos Mosonyi Tomori Ügyvédi Iroda székhelyére (H-1056 Budapest, Váci utca 81.) vagy a [postmaster@gmtlegal.hu](mailto:postmaster@gmtlegal.hu) e-mail címre küldött kérelmével, az azonosítását követően gyakorolhatja.
3. Ha az Ügyvédi Irodának megalapozott kétségei vannak a kérelmet benyújtó természetes személy kilétével kapcsolatban, további, a látogató azonosításához szükséges információk nyújtását kérheti.
4. Az Ügyvédi Iroda indokolatlan késedelem nélkül, de legkésőbb a látogató kérelmének beérkezésétől számított egy hónapon belül tájékoztatja a látogatót az Általános Adatvédelmi Rendelet 15–22. cikk szerinti kérelmei alapján hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. Az Ügyvédi Iroda a határidő meghosszabbításáról a késedelem okainak megjelölésével a kérelem kézhezvételétől számított egy hónapon belül tájékoztatja a látogatót. Ha a látogató elektronikus úton nyújtotta be a kérelmet, a tájékoztatást az Ügyvédi Iroda elektronikus úton adja meg, kivéve, ha a látogató azt másként kéri.
5. Ha az Ügyvédi Iroda nem tesz intézkedéseket a látogató kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja a látogatót az intézkedés elmaradásának okairól, valamint arról, hogy a látogató panaszt nyújthat be valamely felügyeleti hatóságnál, és élhet bírósági jogorvoslati jogával.
6. Az Ügyvédi Iroda az érintetti jogosultság gyakorlásával kapcsolatban hozott intézkedést díjmentesen biztosítja. Ha a látogató kérelme egyértelműen megalapozatlan vagy – különösen ismétlődő jellege miatt – túlzó, az Ügyvédi Iroda, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

a) észszerű összegű díjat számíthat fel, vagy

b) megtagadhatja a kérelem alapján történő intézkedést.

# Az érintetti jogokról röviden

1. *Hozzáférési jog*

A látogató jogosult arra, hogy kérésére az Ügyvédi Irodától visszajelzést kapjon arra vonatkozóan, hogy személyes adatainak kezelése folyamatban van-e. A látogató kérésére az Ügyvédi Iroda rendelkezésére bocsátja az általa kezelt személyes adatok másolatát és egyidejűleg tájékoztatja az Általános Adatvédelmi Rendelet 15. cikkében meghatározott információkról (így például: adatkezelés célja, kezelt adatok kategóriái, azon címzettek kategóriái, akivel az adatok közlésre kerülnek, az adatkezelés időtartama).

1. *A törléshez és az elfeledtetéshez való jog*

Az Ügyvédi Iroda az Általános Adatvédelmi Rendelet 17. cikkében alapján az ott meghatározott esetekben a látogató kérésére illetve külön kérés nélkül is, késedelem nélkül törli a látogató általa kezelt adatait. Ha a látogató az Ügyvédi Iroda által nyilvánosságra hozott személyes adatai törlését kéri, akkor az Ügyvédi Iroda megtesz minden észszerűen elvárható lépést annak érdekében, hogy tájékoztassa a látogató adatait kezelő adatkezelőket arról, hogy a látogató kérte az adatai törlését.

1. *Tiltakozáshoz való jog*

Amennyiben az Ügyvédi Iroda jogos érdek alapján kezeli a látogató személyes adatát, a látogató jogosult arra, hogy a saját helyzetével kapcsolatos okokból az Általános Adatvédelmi Rendelet 21. cikke szerinti esetben bármikor tiltakozzon személyes adatainak kezelése ellen. Ebben az esetben az adatkezelő a személyes adatokat nem kezelheti tovább, csak jogszabályban meghatározott kivételes esetben.

# Jogorvoslati lehetőségek

1. Az Ügyvédi Iroda mindent megtesz azért, hogy a személyes adatok kezelése jogszerűen és a lehető legnagyobb biztonságban történjen. Az esetlegesen felmerülő problémákkal célszerű ezért, mielőtt más jogorvoslatot venne igénybe, közvetlenül az Ügyvédi Irodához fordulni, azok mielőbbi orvoslása érdekében.
2. A látogató jogosult panaszt tenni a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/c.; [www.naih.hu](http://www.naih.hu), e-mail: ugyfelszolgalat@naih.hu) vagy a szokásos tartózkodási helye, a munkahelye vagy a feltételezett jogsértés helye szerinti tagállam adatvédelmi felügyeleti hatóságánál, ha a látogató megítélése szerint a látogató személyes adatai kezelése sérti az Általános Adatvédelmi Rendeletet. Ha a felügyeleti hatóság nem foglalkozik a panasszal, vagy három hónapon belül nem tájékoztatja a látogatót a panasszal kapcsolatos eljárási fejleményekről vagy annak eredményéről a látogató bírósági jogorvoslatra jogosult. A felügyeleti hatósággal szembeni eljárást a felügyeleti hatóság székhelye szerinti tagállam bírósága előtt kell megindítani.
3. A látogató jogosult bírósághoz is fordulni jogorvoslat érdekében. Ebben az esetben a látogató dönthet arról, hogy a pert az Ügyvédi Iroda tevékenysége helye szerinti EU tagállam vagy a látogató szokásos tartózkodási helye szerinti EU tagállam bírósága előtt indítja-e meg. Magyarországon a látogató a pert lakóhelye, tartózkodási helye szerinti törvényszék előtt is megindíthatja.

**Gárdos Mosonyi Tomori Ügyvédi Iroda**

**Adatkezelő**